CELEX: 32016D1079
Language: et
Date: 2016-06-23 00:00:00
Title: Poliitika- ja julgeolekukomitee otsus (ÜVJP) 2016/1079, 23. juuni 2016, millega nimetatakse ametisse Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED SOPHIA) ELi vägede juhataja ning tunnistatakse kehtetuks otsus EUNAVFOR MED/1/2015 (EUNAVFOR MED/2/2016)

5.7.2016   
            
            
               ET
            
            
               Euroopa Liidu Teataja
            
            
               L 179/31
            
         POLIITIKA- JA JULGEOLEKUKOMITEE OTSUS (ÜVJP) 2016/1079,
   23. juuni 2016,
   millega nimetatakse ametisse Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED SOPHIA) ELi vägede juhataja ning tunnistatakse kehtetuks otsus EUNAVFOR MED/1/2015 (EUNAVFOR MED/2/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artiklit 38,
   võttes arvesse nõukogu 18. mai 2015. aasta otsust (ÜVJP) 2015/778 Euroopa Liidu sõjalise operatsiooni kohta Vahemere lõunapiirkonna keskosas (EUNAVFOR MED SOPHIA), (1) eriti selle artiklit 6,
   ning arvestades järgmist:
   
               (1)
            
            
               Otsuse (ÜVJP) 2015/778 artikli 6 lõike 1 kohaselt volitas nõukogu poliitika- ja julgeolekukomiteed tegema otsuseid EUNAVFOR MED SOPHIA ELi vägede juhataja nimetamise kohta.
            
         
               (2)
            
            
               Poliitika- ja julgeolekukomitee võttis 17. juunil 2015 vastu otsuse (ÜVJP) 2015/958, (2) millega nimetatakse ELi vägede juhatajaks kontradmiral Andrea GUEGLIO.
            
         
               (3)
            
            
               ELi operatsiooni ülem soovitas nimetada kontradmiral Giuseppe BERUTTI BERGOTTO uueks ELi vägede juhatajaks alates 27. juunist 2016 pärast kontradmiral Andrea GUEGLIO ametiaja lõppu.
            
         
               (4)
            
            
               ELi sõjaline komitee toetab seda soovitust.
            
         
               (5)
            
            
               Otsus (ÜVJP) 2015/958 tuleks seetõttu kehtetuks tunnistada.
            
         
               (6)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises,
            
         ON VASTU VÕTNUD KÄESOLEVA OTSUSE:
   Artikkel 1
   Kontradmiral Giuseppe BERUTTI BERGOTTO nimetatakse Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED SOPHIA) ELi vägede juhatajaks alates 27. juunist 2016.
   Artikkel 2
   Otsus (ÜVJP) 2015/958 tunnistatakse kehtetuks alates 27. juunist 2016.
   Artikkel 3
   Käesolev otsus jõustub 27. juunil 2016.
   
      Brüssel, 23. juuni 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 122, 19.5.2015, lk 31.
   
      (2)  Poliitika- ja julgeolekukomitee 17. juuni 2015. aasta otsus (ÜVJP) 2015/958 Vahemere lõunapiirkonna keskosas läbiviidava Euroopa Liidu sõjalise operatsiooni (EUNAVFOR MED) ELi vägede juhataja nimetamise kohta (EUNAVFOR MED/1/2015) (ELT L 156, 20.6.2015, lk 24).